สาวอุดรฯร่างแหลกคาปิกอัพ ขับประสานงารถพ่วงบรรทุกหิน คาดหลับใน 
สาวอุดรฯวัย 23 ปี ขับรถกระบะมาคนเดียวกลางดึก จากทางหนองคาย ถึงบ้านผือ เกิดอุบัติเหตุชนประสานงากับรถพ่วง 18 ล้อบรรทุกหิน เสียชีวิตคารถ คนขับคู่กรณียืนยันอีกฝ่ายข้ามเลนพุ่งเข้าหา ทั้งกะพริบไฟใส่ ทั้งบีบแตร หลบลงข้างทางแล้วก็ยังไม่พ้นเวลา 00.40 น. วันที่ 26 กรกฎาคม ขณะที่ ร.ต.อ.นิคม ยะจอม รอง สว.สอบสวน สภ.บ้านผือ อ.บ้านผือ จ.อุดรธานี ปฏิบัติหน้าที่อยู่บนโรงพัก รับแจ้งจากศูนย์วิทยุ 191 ภ.จ.อุดรธานี ว่ามีเหตุรถยนต์กระบะชนประสานงากับรถบรรทุกพ่วง 18 ล้อ บริเวณหน้าสถานีไฟฟ้าส่วนภูมิภาค อ.บ้านผือ ถ.บ้านผือ-ท่าบ่อ บ.ดงหวาย ต.หายโศก อ.บ้านผือ คนขับรถกระบะเป็นผู้หญิงเสียชีวิตคาภายในรถ 1 ราย จึงไปตรวจสอบพร้อมด้วยแพทย์เวร รพ.บ้านผือ กู้ชีพ อบต.หายโศกออก และอาสากู้ภัยมูลนิธิอุดรสว่างเมธาธรรมสถานที่เกิดเหตุเป็นถนน 2 ช่องทางจราจร พบรถกระบะโตโยต้า รีโว่ สีขาว ทะเบียน ผล-4311 ขอนแก่น จอดอยู่ไหล่ทางด้านขวา สภาพด้านหน้าพังยับจนถึงห้องโดยสาร พบศพคนขับชื่อ น.ส.ระพีภัทร พิลากุล อายุ 23 ปี อยู่บ้านเลขที่ 171 ม.4 ต.โนนทอง อ.นายูง จ.อุดรธานี เสียชีวิตคาที่นั่งขับห่างไปทาง อ.ท่าบ่อ จ.หนองคาย ประมาณ 30 เมตร พบรถบรรทุกหินพ่วง 18 ล้อ ยี่ห้ออีซูซุ สีขาว ทะเบียน 82-2115 เลย ทะเบียนลูกพ่วง 82-2116 เลย พลิกตะแคงอยู่ข้างถนน คนขับชื่อ นายวโรดม แก้วคม อายุ 25 ปี อยู่บ้านเลขที่ 34 ม.11 ต.อิปุ่ม อ.ด่านซ้าย จ.เลย บาดเจ็บเล็กน้อย ด้านหน้ารถบรรทุกพ่วงด้านขวามีร่องรอยการชนลักษณะประสานงาจากการสอบสวนคนขับรถพ่วงให้การว่า ขณะขับรถบรรทุกพ่วงหินมาเต็มคันจาก อ.นากลาง จ.หนองบัวลำภู ไปส่งลูกค้าที่ อ.ท่าบ่อ จ.หนองคาย โดยใช้ความเร็วไม่เกิน 80 กม./ชม. เนื่องจากรถมีน้ำหนักหลายสิบตัน กระทั่งมาถึงจุดเกิดเหตุมีรถคู่กรณีวิ่งมาด้วยความเร็ว แล้วเบนข้ามมาทางช่องจราจรของตน ซึ่งพยายามกะพริบไฟเตือน พร้อมกับบีบแตร และชิดรถเข้าไหล่ทาง แต่รถคู่กรณีก็ไม่ยอมหลบ กลับพุ่งเข้าชนด้านหน้าฝั่งขวารถบรรทุกเข้าอย่างจัง ทำให้รถบรรทุกเสียหลักลงข้างทางก่อนพลิกคว่ำ ส่วนรถกระบะพังยับ คนขับเป็นผู้หญิงเสียชีวิตติดในรถด้าน ร.ต.อ.นิคม ยะจอม รอง สว.สอบสวน สภ.บ้านผือ เผยว่า จากการตรวจสอบและสอบสวน ในเบื้องต้นสันนิษฐานว่า ผู้เสียชีวิตขับรถมาจากพื้นที่ อ.ท่าบ่อ จ.หนองคาย เพื่อกลับบ้านที่ อ.นายูง จ.อุดรธานี จากสภาพรถที่พังยับทั้งคัน เชื่อว่าผู้เสียชีวิตขับมาด้วยความเร็วสูง และคาดว่าน่จะหลับใน เป็นสาเหตุทำให้เกิดอุบัติเหตุจนเสียชีวิตดังกล่าว อย่างไรก็ตาม ตำรวจจะได้ตรวจสอบพยานหลักฐานต่างๆ เพื่อดำเนินคดีตามกฎหมายต่อไป.
สาวอุดรฯวัย 23 ปี ขับรถกระบะมาคนเดียวกลางดึก จากทางหนองคาย ถึงบ้านผือ เกิดอุบัติเหตุชนประสานงากับรถพ่วง18ล้อบรรทุกหินเสียชีวิตคารถ คนขับคู่กรณียืนยันอีกฝ่ายข้ามเลนพุ่งเข้าหา ทั้งกะพริบไฟใส่
ชนรถพ่วง,ปิกอัพชนรถพ่วง,ชนรถบรรทุกหิน,หลับในขนรถพ่วง,อุบัติเหตุ อุดรธานี,ข่าวทั่วไป